Jina takatifu la Yesu

Jina takatifu la Yesu (kwa Kiebrania יֵשׁוּעַ, Yēšū́aʿ, Yeshua'; yaani "YHWH anaokoa", hivyo "Mungu Mwokozi") ni namna jina la Yesu linavyotajwa na wafuasi wake kwa heshima kubwa zaidi ya Mungu Baba.

Historia
Katika Kanisa Katoliki ibada hiyo ilistawi hasa mwishoni mwa karne za kati, sambamba na ile kwa Moyo mtakatifu wa Yesu.

Litania ya Jina Takatifu ilitungwa na Wafransisko wa karne ya 15 (Bernardino wa Siena na Yohane wa Capistrano) walioeneza sana ibada hiyo.Catholic encyclopedia: Litany of the Holy Name 

Sikukuu ya Jina Takatifu ilikubaliwa mwaka 1530. Siku hizi inaadhimishwa na Kanisa la Kilatini kama kumbukumbu tarehe 3 JanuariMartyrologium Romanum.

Hata hivyo heshima kwa jina hilo takatifu ilianza na Ukristo wenyewe (taz. Mdo 4:10).Hunter, Sylvester. Outlines of dogmatic theology, Volume 2 2010 ISBN 1-146-98633-5 p.443Gieben, Servus. Christian sacrament and devotion 1997 ISBN 90-04-06247-5 p.18Becker, Udo. The Continuum encyclopedia of symbols 2000 ISBN 0-8264-1221-1 p.54 Karne hata karne, Wakristo wamelitumia wakiamini lina uwezo wa pekee sana.Strecker, Georg and Horn, Friedrich Wilhelm Horn. Theology of the New Testament 2000 ISBN 0-664-22336-2 .p89

Heshima hiyo ilisisitizwa na Mtume Paulo kwa ajili ya wokovu (Fil 2:10; taz. Rom 10:3)Tuckett, Christopher Mark. Christology and the New Testament 2001 ISBN 0-664-22431-8 pp.58-59. Kwa kuwa yeye alidai kwa jina la Yesu kila goti lipigwe mbinguni, duniani na kuzimu, imekuwa desturi ya wengi walau kuinamisha kichwa katika kulitaja, kama anavyotakiwa kufanya padri wa Kanisa la Kilatini wakati wa Misa.

Ibada ya namna hiyo ipo katika Ukristo wa mashariki pia (k.mf. Sala ya Yesu).Houlden, Leslie. Jesus: the complete guide 2006 ISBN 0-8264-8011-X p.426 Vilevile madhehebu mbalimbali yanaadhimisha sikukuu hiyo kwa jina lilelile la Wakatoliki au kama Tohara ya Yesu, kwa kuwa ndipo alipopatiwa jina, siku ya nane baada ya kuzaliwa.

Tanbihi

Marejeo ya Kiswahili
 Sala ya Kanisa ya Ki-fransisko - Benedictine Publications Ndanda - Peramiho, 1996, uk 1-18
 Maurice Soseleje, Kalendari yetu – Maisha ya Watakatifu – Toleo la pili – ed. Benedictine Publications Ndanda Peramiho – Peramiho 1986 – ISBN 9976-63-112-X, uk. 9-10

Viungo vya nje
Catholic Encyclopedia: Feast of the Holy Name

Category:Yesu Kristo
Jamii:Liturujia